युद्धाची झळ HPCL, BPCL कंपनींना, पहिल्या तिमाहीत मोठा तोटा, नुकसान भरपाई करण्यासाठी पेट्रोल-डिझेलचे दर आणखी वाढणार?

Petrol Diesel Rate: रकारी मालकीच्या तेल कंपन्या हिंदुस्तान पेट्रोलियम (एचपीसीएल) आणि भारत पेट्रोलियम (बीपीसीएल) यांना 2026-27 या आर्थिक वर्षाच्या पहिल्या तिमाहीत (एप्रिल-जून) मोठा तोटा झाला. पश्चिम आशियातील वाढत्या तणावामुळे कच्च्या तेलाच्या किमतीत झालेली मोठी वाढ हे याचे मुख्य कारण होते. असे असूनही, कंपन्यांनी बराच काळ पेट्रोल, डिझेल आणि एलपीजीची विक्री उत्पादन खर्चापेक्षा कमी दरात सुरू ठेवली. रिफायनरी व्यवसायातून चांगला महसूल मिळाला असला तरी, इंधन विक्रीतील तोट्यामुळे हा नफा पूर्णपणे नाहीसा झाला. यामुळे तिमाहीत दोन्ही कंपन्यांना तोटा झाला. एचपीसीएलने जून तिमाहीत ₹12,265 कोटींचा निव्वळ तोटा नोंदवला. गेल्या वर्षी याच कालावधीत कंपनीला ₹ 4,111 कोटींचा नफा झाला होता. केवळ कंपनीच्या मुख्य व्यवसायाचा विचार केल्यास, तोटा ₹11,526 कोटी इतका झाला, तर मागील वर्षी याच काळात ₹ 4,371 कोटींचा नफा झाला होता.

कंपनीचा एकूण महसूल मागील वर्षाच्या तुलनेत सुमारे 21 टक्क्यांनी वाढून 1.45 लाख कोटी रुपये झाला. याचा अर्थ विक्री वाढली, परंतु वाढत्या खर्चामुळे कंपनीला नफा मिळवता आला नाही. एप्रिल-जून तिमाहीत बीपीसीएलला 3,962 कोटी रुपयांचा तोटाही झाला. सलग 15 तिमाहींनंतर कंपनीला झालेला हा पहिला तोटा आहे.

हेही वाचा – “टीकेला घाबरू नका, बिनधास्त खेळा!”; झिम्बाब्वे मालिकेपूर्वी कर्णधार श्रेयस अय्यरचा युवा शिलेदारांना गुरुमंत्र

गेल्या वर्षी याच तिमाहीत बीपीसीएलने 6,124 कोटी रुपयांचा नफा कमावला होता. मागील वर्षीच्या 1.35 लाख कोटी रुपयांच्या तुलनेत कंपनीचा एकूण महसूल वाढून 1.59 लाख कोटी रुपये झाला. याचा अर्थ व्यवसाय वाढला, परंतु नफ्यावर कोणताही परिणाम झाला नाही.

या वर्षी, पश्चिम आशियातील वाढता तणाव आणि इराणशी संबंधित घडामोडींमुळे आंतरराष्ट्रीय कच्च्या तेलाच्या किमती 50 टक्क्यांहून अधिक वाढल्या. सामान्यतः, जेव्हा कच्च्या तेलाच्या किमती वाढतात, तेव्हा पेट्रोल आणि डिझेलच्या किमतीही वाढतात. सरकारी तेल कंपन्यांनी सुमारे अडीच महिने पेट्रोल आणि डिझेलच्या किमती वाढवल्या नाहीत. नंतर, मे महिन्याच्या दुसऱ्या पंधरवड्यात पेट्रोल आणि डिझेलच्या दरात तसेच घरगुती एलपीजी सिलेंडरच्या दरात प्रति लिटर 7.50 रुपयांपेक्षा जास्त वाढ करण्यात आली, पण तोपर्यंत कंपन्यांना प्रचंड तोटा झाला होता. सध्या तरी आणखी किमती वाढणार की नाही याबाबत अपडेट आलेली नाही.